La parella deixarà de rebre fons públics a partir de la primavera del 2020.
Dissabte, 18/01/2020 - 20:40
Els ducs de Sussex, el príncep Enric i la seva dona Meghan Markle, deixaran de ser membres de la família reial a partir de la pròxima primavera i ja no continuaran rebent fons per a activitats relacionades amb la corona, segons ha anunciat aquest dissabte el palau de Buckingham en un comunicat.
El nou estatus de la parella entrarà en vigor a partir de la primavera, segons el palau reial, que va acollir a principis de setmana una reunió familiar per estudiar el futur dels ducs de Sussex després que aquests manifestessin el desig d’una independència més gran i obrís una crisi inèdita a la corona britànica. «Enric, Meghan i Archie (el seu fill) seran sempre membres estimats de la meva família», ha dit la reina Isabel II.